21 Bridges

***21 Bridges*** er en amerikansk action-thriller fra 2019, regissert av Brian Kirk.

Filmen har Chadwick Boseman i hovedrollen som en NYPD-etterforsker som stenger av de 21 broene som går inn på Manhattan, for å arrestere to mistenkte mordere - spilt av Stephan James og Taylor Kitsch. Dette var Bosemans siste kinofilm før han døde i august 2020. 21 Bridges ble først vist på kino i USA den 22. november 2019

## Handling
Andre Davis, en suksessfull NYPD-etterforsker i likhet med faren sin (som ble myrdet på jobb da Andre var barn) sliter med farens ettermæle, og han har opparbeidet seg et rykte for å ha drept flere kriminelle gjennom årene. Selv om han påstår at de alle mordene skjedde i selvforsvar. En natt forsøker Michael Trujillo og Ray Jackson, to småkriminelle og tidligere soldater, å stjele 30 kilo kokain fra en vin-selger i Brooklyn. Men de oppdager 300 kilo ren kokain i stedet.

Problemet oppstår når en gruppe betjenter fra NYPD dukker opp utenfor butikken, skyter Ray dem ned i en skuddveksling. Syv betjenter blir drept på stedet, og en annen blir alvorlig såret - og dør senere på sykehus. Michael og Ray kommer seg unna med 50 kilo. Etterforskerne Andre Davis og Frankie Burns blir tildelt saken. Men de havner snart i konflikt med Butchco og Dugan, som forsøker å la spesialagenter fra FBI til å ta over saken. Davis ønsker å stenge av hele Manhattan for å hindre at morderne kommer seg unna, og sikrer seg motvillig godkjenning fra varaordføreren på Manhattan, FBI og sjefen sin, kaptein McKenna, for at Manhattan Island skal være under lockdown frem til klokken 05.00.

Michael Trujillo og Ray Jackson møter Adi, en hvitvasker, som gir dem nye identiteter - og ber dem reise til Miami. Før han kan sikre pengene deres på en utenlandsk konto, klarer imidlertid en gruppe NYPD-offiserer ledet av løytnant Kelly å finne leiligheten hans. Adi blir dødelig såret i skuddvekslingen, men han gir Michael to minnepinner og passordet for å komme seg inn på disse minnepinnene. Davis og Burns tar igjen Michael og Ray, og Ray blir dødelig såret av Davis. Men Michael kommer seg vekk, og på et hotellrom låser han opp minnepinnene. Han innser snart at McKennas politidistrikt var involvert i smugling av narkotika fra vin-selgeren som Michael og Ray hadde stjålet kokain fra.

Det viser seg at noen av politimennene han og Ray hadde drept i skuddvekslingen var korrupte. Etter nok en jakt der Michael forlater pengene sine, klarer Davis å stoppe ham ved en t-bane - og overbeviser Michael om å overgi seg, og lover å holde ham i live. Men Burns, som også har gått om bord på t-banen, og skyter plutselig Michael. Men rett før han dør gir Michael i hemmelighet minnepinnene til Davis, sammen med passordet. Men Davis oppdager at Burns hadde kontaktet Kelly, før Adis leilighet ble ransaket.

Neste morgen kommer McKenna hjem, men oppdager at Davis allerede er der - etter å ha fått tilgang til minnepinnene. McKenna forklarer at betjentene hans begynte med narkotika-handel fordi de slet med å overleve på Manhattan med alt for dårlig lønn. Når også Butchco, Dugan og Kelly dukker opp – som alle var på McKennas lønningsliste – reper Davis dem, før han dreper McKenna. Burns, som Davis antok også var alliert med McKenna, dukker også opp og truer Davis med pistol. Davis avslører at han allerede har lekket informasjonen på internett, og avslørt alle de korrupte politibetjentene i New York. Andre Davis  advarer henne om at hun kommer til å få Livsvarig fengselsstraff hvis hun dreper ham, noe som betyr at datteren hennes kommer til å vokse opp uten henne - så Burns overgir seg.

## Skuespillere
* Chadwick Boseman som Andre Davis
* Sienna Miller som Frankie Burns
* J. K. Simmons som kaptein McKenna
* Stephan James som Michael Trujillo
* Taylor Kitsch som Ray Jackson
* Keith David som assisterende sje Spencer
* Alexander Siddig som Adi
* Louis Cancelmi som Toriano Bush
* Victoria Cartagena som Yolanda Bell
* Gary Carr som Hawk Tyler
* Morocco Omari som vara-ordfører Antonie Mott
* Chris Ghaffari som Brad Gales
* Dale Pavinski som Tom Cheaver
* Darren Lipari som politi-betjent Kelly
* Adriane Lenox som Vonetta Davis
* Jamie Neumann som Leigh
* Obi Abili som Butchco
* Andy Truschinski som Dugan

## Referanser


## Eksterne lenker
*